24.2.2023
DA
Den Europæiske Unions Tidende
C 68 A/9
2.4.
Prøver Ansøgere, der opfylder adgangsbetingelserne og er blandt de bedste ansøgere ved bedømmelsen af kvalifikationer (hvis relevant), vil blive indkaldt til prøverne.
Alle prøver er obligatoriske stopprøver.
Det maksimale antal ansøgere, der får adgang til prøverne, fremgår af meddelelsen.
Udformningen og bedømmelsen af prøverne er beskrevet i meddelelsen.
Tekniske specifikationer — Online-prøver (multiple choice og skriftlig prøve) I forbindelse med de prøver, der finder sted online, benytter Europa-Parlamentet en tjenesteudbyder.
Ansøgeren har således brug for en computer (desktop eller laptop) med: — Microsoft Windows 10 og senere operativsystemer eller Apple OS X 10.13 og senere for Mac — 1 GB friplads på harddisken — et webcam, enten indbygget i eller tilsluttet computeren — en internetforbindelse — 4 GB RAM.
Ansøgerne vil forud for prøverne blive underrettet om eventuelle ændringer af de tekniske minimumskrav som følge af en opdatering af softwaren.
Operativsystemerne XP, Vista og tidligere versioner, Windows 10 S, Windows ARM (RT), MacOS i tidligere versioner end 10.11, IOS (Ipad, Iphone), Android, Chromebook, virtuelle maskiner, Linux (Debian, Ubuntu mv.) og 32-bit OS er ikke brugbare.
Ansøgere skal ligeledes have administratorrettigheder til den pågældende computer for at kunne blokere adgangen til andre applikationer (dokumenter, anden software, websteder osv.) end tjenesteudbyderens under prøven.
Ansøgere skal sikre sig, at deres computer viser den rette dato og det rette klokkeslæt, og at skærmopløsningen er korrekt.
Ansøgerne skal downloade, installere, kontrollere og afprøve applikationen så snart som muligt (mindst en uge før prøven).
For at kunne afprøve applikationen efter installeringen anmodes ansøgerne om at foretage en teknisk adgangstest, når de skal have adgang til applikationen.
Denne tekniske adgangstest er obligatorisk og skal udføres på den computer, der skal anvendes på prøvedagen.
Den tekniske adgangstest vil ikke blive bedømt.
Den giver ansøgerne mulighed for at gøre sig fortrolige med applikationen og brugen heraf.
Antivirus på laptop eller desktopcomputer skal være deaktiveret under prøven.
Hvis ansøgeren i en hvilken som helst fase af udvælgelsesprøven/udvælgelsesproceduren støder på et teknisk problem, skal der gives meddelelse herom til Enheden for Udvælgelse af Talenter via Apply4EP-kontoen med klar angivelse af udvælgelsesprøvens/udvælgelsesprocedurens nummer og titel og det foreliggende problem, således at sagen kan blive undersøgt, og der i givet fald kan blive truffet relevante korrigerende foranstaltninger.
Prøvedagen: Under prøven træffer hver enkelt ansøger alle nødvendige foranstaltninger for ikke at skulle forlade sin computer.
Der kan læses mere om afviklingen af prøven og om, hvad man skal og ikke må gøre under prøverne, i de oplysninger, som ansøgerne får tilsendt sammen med det brev, hvor de indkaldes til at deltage i prøven.
Hvis der opstår et problem under prøven, så kontakt straks tjenesteyderen telefonisk på + 33 176411488 for at få løst problemet og fortsætte prøven.
Hvis en ansøger opgiver undervejs, bliver vedkommendes prøve ikke bedømt.
Den dato og det klokkeslæt, der er angivet i indkaldelsen til den skriftlige onlineprøve (eller multiple choice-testen), er den eneste mulige dato og det eneste mulige klokkeslæt.
Er ansøgeren ikke i stand til at deltage i prøven på dette tidspunkt, vil der ikke være andre muligheder for at deltage i prøven.
Selv om prøverne af organisatoriske grunde finder sted samme dag, vil de blive bedømt i den rækkefølge, de optræder i meddelelsen.
Hvis en ansøger ikke opnår det nødvendige minimumsantal point i én prøve, bedømmer udvælgelseskomitéen ikke den efterfølgende prøve.
2.5.
Liste over egnede ansøgere Listen over egnede ansøgere offentliggøres med navnene på de udvalgte ansøgere.